section_heading: Vlaška pod fanariotima, Rusko-turski ratovi i put prema neovisnosti
paragraph_text: Pritisak osmanske vlasti bio je najsnažniji tijekom fanariotskoga režima (1716. – 1821.), kada su Vlaškom prestali vladati domaći knezovi koje je potvrđivao ili postavljao osmanski sultan, već su Vlaškom vladali bogati Grci iz carigradske četvrti Fanara. Na kneževsko prijestolje 1715. godine došao je fanariot Nikolaos Mavrokordatos (1715. – 1716., 1719. – 1730.).